
Saksframlegg





Saksnr.	Utvalg	Møtedato
	Bystyret	 



Ordførers innstilling
Bystyret foretar valg til de vervene som er blitt ledige etter Vilde Athena Berg-Nilsens uttreden, for resten av valgperioden 2023–2027.
 


SAKSUTREDNING
Bakgrunn for saken
Som følge av at Vilde Athena Berg-Nilsen (SV) har trådt ut av sine kommunale verv, må bystyret foreta nyvalg til de vervene som blir ledige.
Berg-Nilsen har hatt følgende verv:
Medlem av formannskapet
Medlem av administrasjonsutvalget
Medlem av valgstyret
Medlem av valgutvalget
Leder av utvalg for barn, unge og kultur
Representant i samarbeidsutvalget ved Heistad ungdomsskole
I tillegg var Berg-Nilsen gruppeleder for Sosialistisk Venstreparti (SV) i bystyret.
 
Saksfremstilling
Kommuneloven § 7-10 gir regler om opprykk, nyvalg og suppleringsvalg når en folkevalgt trer ut av sine verv i løpet av valgperioden.
Som følge av Vilde Athena Berg-Nilsens uttreden må det foretas valg til de vervene som blir ledige. Etter kommuneloven § 7-10 tredje ledd skal nye medlemmer velges fra samme gruppe som det uttredende medlemmet tilhørte. Ved valget skal også reglene om kjønnsbalanse vurderes.
Berg-Nilsen representerte Sosialistisk Venstreparti (SV). Det skal derfor velges nye representanter fra SVs valgliste til de vervene som er blitt ledige.
Medlemskapet i valgutvalget har vært knyttet til Berg-Nilsens rolle som gruppeleder for SV. Valg av gruppeleder er et internt anliggende for partiet. Det vil derfor være naturlig at partiets nye gruppeleder foreslås valgt som medlem av valgutvalget.
Berg-Nilsen var også valgt som leder av utvalg for barn, unge og kultur. Som følge av uttredenen må det velges ny leder for utvalget, jf. kommuneloven § 7-10 fjerde ledd.
Forslag til kandidater vil bli fremmet i møtet.
Effekten av saken 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	 	 	X
Konsekvens for miljøet på kort og lang sikt 	 	 	 	X
Økonomiske konsekvenser i et langt perspektiv	 	 	 	X
Konsekvens for folkehelsen, herunder vurdering av tilpasning til aldersvennlig samfunn	 	 	 	X

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

